Ego, H. de Marreniaco, præpositus ecclesiæ Æduensis, notum facio universis litteras præsentes inspecturis, quod ita convenimus super partem illam quam habet domus de Magobrio, in villa Manleti, inter me et priorem et monachos de Magobrio. Concesserunt mihi in vita mea quicquid illic habebant vel habere debebant in villa de Manleto sub annuo censu quingentorum solidorum Divionensium solvendorum illis duobus terminis per annum, in festo Sancti Lazari medietatem, ad Carnisprivium post aliam medietatem, secundum quod in præsentia venerabilium dominorum et amicorum nostrorum, domini scilicet S., archidiaconi Flaviniacensis, et domini Riverii, abbatis Cerviduni, et domini J. de Marreny, canonici Æduensis. Et hoc sciendum, quod teneor super hanc pactionem dare litteras domini episcopi Æduensis et ducis Burgundiæ, itemque litteras archidiaconi Æduensis et archidiaconi Belnensis plenarie confectas. Et hoc tactis sacrosanctis evangelii[s] promisi bona fide facere et observare, et alteram partem quam tenet vigeria Æduensis pro posse meo facere monachis rehabere. Quod ut ratum et firmum de cetero habeatur, litteras præsentes eisdem fratribus de Magabrio dedimus sigilli nostri conamine roboratas. Datum Æduæ, anno Domini M. CC. XXVII, mense januario.